આ પાર્શ્વભૂમાં ઇન્સ્યૂરન્સ રેગ્યુલેટરી ઓથોરિટી ઓફ ઇન્ડિયા (IRDA)નો બિન જીવન વીમા કંપનીઓને પણ લાંબા ગાળાની વીમા પોલિસીઓ આપવા માટે મંજૂરી આપવામાં આવી તે ટુ-વ્હિલરના માલિકો માટે રાહતરૂપ છે. ટુ-વ્હિલરના માલિક માટે વીમા પોલિસીનું વાર્ષિક નવીનીકરણનું ધ્યાન રાખવાનું પડકારજનક નીવડી શકે છે. ખાસ કરીને એકથી વધુ પોલિસી હોય તેમને માટે તો આ કામ વધુ મુશ્કેલ બની જાય છે. આવા સંજોગોમાં આજની વાસ્તવિકતા એ છે કે, ભારતીય માર્ગો પર દોડતાં મોટા ભાગના ટુ-વ્હિલર્સ વીમા વિનાના છે, કારણ કે તેમના માલિકો વિવિધ કારણોસર નવીનીકરણ કરવાનું ચૂકી અથવા ભૂલી જતાં હોય છે. ભારતના ભૂ મંત્રાલયની માહિતી અનુસાર માર્ચ, ૨૦૧૨ સુધી નોંધાયેલા કુલ ટુ-વ્હિલર્સની સંખ્યા આશરે ૧૧.૫૪ કરોડ હતી. જેમાંથી આ સમયગાળામાં ફક્ત ૩.૨ કરોડ ટુ-વ્હિલર્સનો જ વીમો હતો. જો આમાંથી એકતૃતીયાંશ નોંધણીકૃત ટુ-વ્હિલર્સ નોંધણી માર્ગ પર દોડતાં નથી અથવા ભંગારમાં ગયા હોય એવું ધારીએ તો પણ નોંધણીકૃત ટુ-વ્હિલ્સ અને વીમા કઢાવેલાં ટુ-વ્હિલર્સ વચ્ચે મોટું અંતર છે. લાંબાગાળાનો ટુ-વ્હિલર વીમો ગ્રાહકો માટે અત્યંત સુવિધાજનક છે, કારણ કે તેમાં વાર્ષિક નવીનીકરણની ચિંતા કર્યા વિના સતત ત્રણ વર્ષ સુધી તેમના વાહનનો વીમો ચાલે છે.